Ceval Omar

Ceval Omar (født 1993) er en norsk-somalisk modell, influenser og aktivist. Hun er en transkvinne som motarbeider rasisme og transfobi. Hun blir ansett som en talskvinne for melaninrike transpersoner og LHBTQI-personer. Sommeren 2020 ble hun den første trans-black-curvy-modellen avbildet i britiske Vogue. Hun jobber per 2022 for det skandinaviske modellfirmaet Heartbreak Management, men har også kontrakt med byråer i både New York, London og Paris.

Biografi 
Omar vokste opp i Oslo. Hun har fortalt at oppveksten i Oslo var røff og at hun ble behandlet dårlig. Hun sa også at hun i voksen alder har valgt sin egen familie.

Karriere 
Hun er aktiv som modell og har i september 2023 omtrent 24000 følgere på Instagram.

Hun signerte kontrakt med skandinaviske Heartbreak Management og flere andre modellbyråer i 2018, og har siden deltatt på blant annet Oslo Fashion Week og Copenhagen Fashion Week. I 2021 opptrådte hun blant annet i kampanjer for merkene YSL Beauty, H&M, Mugler og Off-White.Ceval Omar er også aktivist for LHBTQ-rettigheter, antirasisme og kampen mot global oppvarming.

Hun ble i desember 2021 kåret til «Årets banebryter» av motemagasinet KK.

På Costume Awards 2022 ble Omar kåret til årets modell. 

17. juni 2022 utga artistene Nils Bech og OMVR låten «Ceval», som hyller henne.

Referanser 

Sider uten gjennomgåtte oversettelser
Norske modeller